OpenLLM-France/wikimedia huggingface dataset:
# Ángel Hernández Zoido

Ángel Hernández Zoido (Madrid, 1962) és un editor de cinema espanyol que ha treballat amb directors destacats com Icíar Bollaín, David Trueba i Miguel Albadalejo i ha guanyat un Goya al millor muntatge.
Va començar a treballar al cinema el 1981 com a noi dels encàrrecs a la productora La linterna mágica de Basilio Martín Patino. Després va ingressar com a auxiliar de producció a Televisió Espanyola. Va debutar com a editor de cinema en la dècada del 1990 amb curtmetratges, fins que el 1995 debuta amb el primer llargmetratge Hola, ¿estás sola?. Després va treballar a La buena vida el 1996 i Gitano el 2000. El 2002 va guanyar el Goya al millor muntatge pel seu treball a La caja 507. Posteriorment fou nominat al Goya al millor muntatge pels seus treballs a Te doy mis ojos (2003), También la lluvia (2010) i Tarde para la ira (2016). El 2011 va guanyar el premi al millor muntatge al Festival de Màlaga pel seu treball a ¿Para qué sirve un oso?.

## Filmografia (selecció)

* 2018 Animales sin collar
* 2017 El autor
* 2016 Tarde para la ira
* 2015 Ocho apellidos catalanes
* 2014 Ocho apellidos vascos
* 2012 El muerto y ser feliz
* 2010 Que se mueran los feos
* 2010 También la lluvia
* 2010 ¿Para qué sirve un oso?
* 2009 La mujer sin piano
* 2008 Fuera de carta
* 2008 Eloxio da distancia
* 2008 Últimos testigos: Fraga y Carrillo
* 2007 Mataharis
* 2007 Bajo las estrellas
* 2007 La torre de Suso
* 2006 Mujeres en el parque
* 2006 Lo que sé de Lola
* 2006 Goodbye, América
* 2005 La noche del hermano
* 2005 Malas temporadas
* 2005 El tren de la memoria
* 2004 Nubes de verano
* 2004 El año del diluvio
* 2003 La flaqueza del bolchevique
* 2003 Te doy mis ojos
* 2002 La caja 507
* 2002 El otro lado de la cama
* 2001 El cielo abierto
* 1999 Flores de otro mundo
* 1999 Zapping
* 1998 La primera noche de mi vida
* 1997 Niño nadie
* 1995 Hola, ¿estás sola?

## Referències

* ↑ CIBRA Y ÁNGEL HERNÁNDEZ BUSCAN CREAR CANTERA EN TOLEDO EN EL MUNDO DEL MONTAJE DE CINE, cibra.es, 22 de novembre de 2016
* ↑ 'El mejor montaje de cine es el que pasa desapercibido', El País, 13 de juny de 2001
* ↑ Cecilia Vera, Silvia Badariotti, Débora Castro Cómo hacer cine: Hola, estás sola? de Icíar Bollaín, p. 155
* ↑ La caja 507 al web dels Premis Goya
* ↑ "Cinco metros cuadrados", gran triunfadora del Festival de Cine, Málaga Hoy, 11 d'abril de 2011
# Zaïnsk

Zaïnsk - Заинск (rus) - és una ciutat de la República del Tatarstan, a Rússia.

## Història

Zaïnsk fou al començament una fortalesa, fundada entre els anys 1652 i 1656. Rebé l'estatus de vila el 1962, i s'ajuntà amb la vila de Novi Zai el 1978 per formar la vila de Zaïnsk.
# Zaítovo

Zaítovo (en rus: Заитово) és un poble de Baixkíria, a Rússia, que en el cens del 2010 tenia 238 habitants. Pertany al districte d'Arkhànguelskoie.

## Referències

* ↑ Единый электронный справочник муниципальных районов Республики Башкортостан — приложение в формате Excel Arxivat 2016-03-04 a Wayback Machine..
# Xabri

Xabri (en rus: Шабры) és un poble de l'óblast de Kírov, a Rússia, segons el cens del 2010 tenia 9. Pertany al districte d'Arbaj.

## Referències

* ↑ Plantilla:Книга
* ↑ Arxivat 2016-03-05 a Wayback Machine. Машкина И. Радуга над храмом газета «Вятский край», № 190 (4799) от 30.10.2010
* ↑ Репортаж об Освящении Храма в пгт Арбаж на телеканале Союз 14.09.2010 Arxivat 2012-03-29 a Wayback Machine.
# Xabiyya

La xabiyya (àrab: شعبية, xaʿbiyya; en plural شعبيات, xaʿbiyyāt) fou una divisió administrativa de Líbia. Literalment, es podria traduir com ‘popularat’, ja que xaabí significa ‘popular’, però de fet equivalia a ‘municipi’ o ‘districte’.

## Etimologia

El terme en àrab pot significar tant ‘popularitat’ com la forma femenina de l'adjectiu ‘popular’, ‘nacional’, també ‘populista’ i ‘folklòric’. El govern libi va usar el sentit de ‘popular’ o ‘del poble’ per a anomenar els districtes de Líbia, seguint la ideologia oficial de l'estat. Les xabiyyes eren les circumscripcions territorials administratives de primer nivell. Per sota, les xabiyyes es dividien en unitats inferiors, equivalents a les comarques.

## Líbia

El terme xabiyya és un neologisme que només s'ha emprat a Líbia i que cal posar en relació amb la terminologia pròpia i original de tota l'administració de l'estat durant el règim gaddafià: jamahiriyya per a república, amana per a ministeri i ‘oficina del poble’ per a ambaixada, termes tots ells que no es troben en cap altre país de llengua àrab amb aquests significats.
L'accés al poder del general Moammar al-Gaddafi en 1969 no va alterar la divisió de Líbia en governacions o muhàfadhes. Tanmateix, la proclamació de la revolució popular en 1973 implicà una reforma administrativa del país que es va centrar en els municipis o baladiyyes i va implicar la desaparició de les muhàfadhes. En 1983, en una nova reforma, les baladiyyes foren reanomenades xabiyyes, en el marc ideològic del ‘govern de les masses’ que propugnava el règim de Gaddafi.
Les xabiyyes es dividien en mutàmar xabí assassí o ‘congressos populars de base’, que eren la més petita subdivisió administrativa líbia, equivalents aproximadament al municipi o al veïnat.
El sistema de xabiyyes i congressos populars de base fou canviat de nou per un sistema de baladiyyes després de la Revolució de 2011 i el derrocament del règim gaddafià.

## Referències

* ↑ Fent un paral·lelisme amb altres divisions administratives anomenades a partir de qui les dirigeix amb el sufix -at, en el sentit de ‘jurisdicció, dignitat o càrrec de’, com per exemple bisbat, comtat, jutjat, deganat (cf. Diccionari.cat, s.v. -at),
* 1 2 Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "شعب". ISBN 978-84-412-1546-7.
# Xabiiba Cabdilaahi

Xabiiba Cabdilaahi (Djibouti, 1960 - 23 de juny de 2020) Habiba Abdillah Waberi va ser una destacada cantant de Djibout.
Habiba, va néixer el 8 de juliol de 1961 a Djibouti, Costa Francesa dels Somalis. Vivia amb la seva família al CDC (Centre de développement communautaire) Quartier 6, Ciutat de Djibouti. Va actuar per primera vegada als escenaris als 21 anys amb el grup Gacan Macan i va començar la seva carrera artística l'any 1982. A partir de la dècada de 1990, dominava l'escena musical de Djibouti. Sovint va utilitzar la sàtira, la metàfora i les al·lusions històriques per transmetre temes complexos d'una manera entenedora. Les seves cançons estaven esquitxades d'històries d'amor, viatge i esperança. Xabiiba va ser una figura destacada de la música tradicional de Djibouti.
El 23 de juny de 2020, Habiba va morir a l'Hospital Peltier de la ciutat de Djibouti, Djibouti.

## Música

Les cançons populars de Xabiiba Cabdilaahi inclouen:
* Geesi
* Farsamo
* Bashahaygow

## Referències

* ↑ VOA Somali
* ↑ «La Nation». Arxivat de l'original el 2020-07-05. [Consulta: 7 febrer 2024].
# Xabànovo

Xabànovo (en rus: Шабаново) és un poble de l'óblast de Nóvgorod, a Rússia, segons el cens del 2010 no tenia cap habitant.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Élise Delzenne

Élise Delzenne (Lesquin, 28 de gener de 1989) és una ciclista francesa, professional des del 2013 i actualment a l'equip del Lotto Soudal Ladies. Especialista tant en carretera com en pista. El 2013 es proclamà campiona nacional en ruta.

## Palmarès en ruta

* 2007
** Campiona de França júnior en Ruta
* 2013
** Campiona de França en ruta
* 2015
** 1a a la Dwars door de Westhoek
** Vencedora d'una etapa a la Gracia Orlová
* 2016
** 1a al Trofeu d'Or i vencedora d'una etapa
* 2017
** Vencedora d'una etapa al Gran Premi Elsy Jacobs

## Palmarès en pista

* 2014
** Campiona de França en Puntuació
* 2015
** Campiona de França en Puntuació
** Campiona de França en Persecució
** Campiona de França en Scratch
* 2016
** Campiona de França en Puntuació
** Campiona de França en Persecució

### Resultats a la Copa del Món en pista

* 2016-2017
** 1a a Glasgow, en Scratch

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Xot de Gran Nicobar

El xot de Gran Nicobar (Otus alius) és una espècie d'ocell de la família dels estrígids (Strigidae). Habita els boscos de les illes Nicobar. El seu estat de conservació es considera gairebé amenaçat.

## Referències

* ↑ «Xot de Gran Nicobar». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 256. ISBN 978-84-16728-37-4.
* ↑ BirdLife International. «Nicobar Scops-owl. Otus alius» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 29 gener 2023].
# Yves Gras

Yves Gras (Serinhac, 12 de novembre de 1921 - Senta Aralha, 8 de gener de 2006) fou general de l'exèrcit francès i historiador.

## Biografia

Oficial de la promoció Charles de Foucauld de Saint-Cyr, va escapar de França per Espanya durant la Segona Guerra Mundial. Va fer el seu debut com un jove tinent de la 1 Divisió francesa lliure a Itàlia i França. Paracaigudista de les tropes de la marina, professor de l'Escola de Guerra, va participar en les campanyes de Madagascar, Indoxina, Algèria i va fer nombroses estades a l'estranger: Djibouti, Senegal, Madagascar, Marroc, al sud Vietnam en el moment de la caiguda de Saigon.
Antic comandant del cos del 2 RPIMa, tenia la seva seu a Kinshasa, al Zaire, quan la situació es va deteriorar a la ciutat katolesa de Kolwezi el maig de 1978. Llavors va fer tots els esforços possibles per obtenir l'autorització per caure amb paracaigudistes francesos sobre la ciutat. Aquesta última havia estat envaïda uns dies abans pels rebels, la vida de milers d'europeus, belgues, francesos i italians que treballaven al lloc estava amenaçada; llavors mana l'operació aèria a Kolwezi. La 2ª REP, comandat pel Coronel Erulin, fou designat per dirigir l'operació.
Executiu general de reserva, es dedica al treball històric. El general Yves Gras va morir el 2006 a Xaintrailles, a Lot i Garona.

## Obra literària

* L' 1 DFL - La França Lliure en combat, Presses de la Cité, 1983.
* Castelnau o l'art de manar, edició Denoël, 1990, sobre el general Édouard de Castelnau .
* Història de la guerra d'Indoxina, edicions Denoël, 1992.
* The Vendée War, edicions Economica, 1994.

## Referències

* https://cths.fr/an/savant.php?id=104168
# Yves Giraud Cabantous

Marius Aristide Yves Giraud-Cabantous va ser un pilot de curses automobilístiques francès que va arribar a disputar curses de Fórmula 1.
Yves Giraud-Cabantous va néixer el 8 d'octubre del 1904 a Saint-Gaudens, França i va morir el 30 de març del 1973 a París.

## A la F1

Va participar en la primera cursa de la història de la Fórmula 1 disputada el 13 de maig del 1950, el GP de la Gran Bretanya, que formava part del campionat del món de la temporada 1950 de F1, de la que va disputar només dues proves.
Giraud-Cabantous va participar en un total de deu curses puntuables pel campionat de la F1, repartides en dues temporades a la F1, la dels anys 1950 i 1951.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1950 | Talbot-Lago | Talbot-Lago | Straight-6 | GBR 4 | MON | 500 | ITA | SUI Ret | FRA 8 | BEL Ret | | 14º | 3 |
| 1951 | Talbot-Lago | Talbot-Lago | Straight-6 | SUI Ret | 500 | BEL 5 | FRA 7 | GBR | ALE Ret | ITA 8 | ESP Ret | 18º | 2 |
| 1952 | HW Motors | HWM | Alta Straight-4 | SUI | 500 | BEL | FRA 10 | GBR | GER | HOL | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 11 | 0 | 0 | 0 | 0 | 5 |
# Xavier Roca

Xavier Roca és el nom dels següents personatges:
* Xavier Roca Ferrer, notari i escriptor barceloní.
* Xavier Roca Mateo, futbolista.
# Ōsaki

Ōsaki (大崎市, Ōsaki-shi) és una ciutat de la prefectura de Miyagi, al Japó. El 2015 tenia una població estimada de 134.760 habitants.

## Geografia

Ōsaki està situada al centre-nord de la prefectura de Miyagi. La zona urbana es concentra al voltant del riu Shibui, que creua la ciutat de nord a sud.

### Municipalitats veïnes

* Prefectura de Miyagi
** Tome
** Kurihara
** Misato
** Wakuya
** Ōsato
** Ōhira
** Shikama
** Kami
** Matsushima
* Prefectura de Yamagata
** Mogami
* Prefectura d'Akita
** Yuzawa

## Història

L'àrea de l'actual Ōsaki formà part de l'antiga província de Mutsu, i ha estat poblada com a mínim des del període Jomon pels emishi. Durant el període Sengoku, l'àrea estigué en mans de diversos clans de samurais fins que passà a ser controlada pel clan Date del domini Sendai durant el període Edo, en el marc del shogunat Tokugawa.
El poble de Furukawa fou establert l'1 d'abril de 1889, i esdevingué ciutat el 15 de desembre de 1950.

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: març 2016].

## Enllaços externs

* Pàgina web de l'ajuntament d'Ōsaki Arxivat 2007-02-05 a Wayback Machine. (japonès)
# Čierne Pole

Čierne Pole és un poble i municipi d'Eslovàquia. Es troba a la regió de Košice, a l'est del país. El 2017 tenia 294 habitants.

## Història

La primera referència escrita de la vila data del 1422.
# Ŝ

Ŝ, en minúscules ŝ, (S amb accent circumflex) és la vint-i-tresena lletra de l'alfabet en esperanto i la vint-i-cinquena de l'eurolingua, que correspon a una fricativa postalveolar sorda ([ʃ] en l'Alfabet Fonètic Internacional).

## Vegeu també

* Ĉ
* Ĝ
* Ĥ
* Ĵ
* Ŭ

## Referències

* ↑ «1. Amiko Marko | Gramàtica | Esperanto en 12 lliçons». [Consulta: 30 abril 2024].
# Abd-al-Ala

Abd-al-Ala és el nom dels següents personatges:
Abd-al-Ala forma part del nom de molts personatges:
* Abu-l-Khattab Abd-al-Ala ibn as-Samh al-Maafirí al-Himyarí al-Yamaní, imam ibadita
* Ibn Khàlaf ibn as-Samh ibn Abd-al-Ala, imam ibadita de la Tripolitana
* Khàlaf ibn as-Samh ibn Abd-al-Ala, imam ibadita de la Tripolitana

## Notes

* ↑ Per a l'elaboració d'aquesta llista s'ha respectat la forma emprada a la Viquipèdia i s'ha seguit estrictament una ordenació alfabètica. S'ha pres com a criteri per a la inclusió a la llista que en el nom de l'article hi aparegués el nom Abd-al-Ala, tot i que no en fos el nom principal
# Abderrahman Mahjoub

Abderrahmane Mahjoub o Abderrahmane Belmahjoub (25 d'abril, 1929 a Casablanca - 31 d'agost, 2011) fou un futbolista i entrenador de futbol marroquí.
Fou conegut amb el sobrenom de Prince du Parc (Príncep del Parc) pel seu joc dominant al mig del camp, essent un dels jugadors àrabs més destacats de la seva generació. Nasqué a Casablanca, quan aquesta formava part de la República francesa. Després de començar al Marroc es traslladà a França on jugà pel RC Paris (en diverses etapes), OGC Nice el 1953 i SO Montpellier de la segona divisió el 1960. Acabà la seva trajectòria al Wydad Casablanca, on més tard hi fou entrenador. També fou entrenador de la selecció del Marroc. Fou internacional amb França amb la qual disputà la Copa del Món de Futbol de 1954.
L'any 2006 fou escollit per la CAF com un dels 200 millors jugadors africans dels darrers 50 anys.

## Referències

* ↑ Karel Stokkermans. «Abderrahman Mahjoub - International Appearances» (en anglès), 17-01-2008. [Consulta: 18 juliol 2017].
* ↑ «Décès du Prince du parc, Abderrahman Belmahjoub» (en francès). Bladi.net, 02-09-2011.
* ↑ «Meilleur joueur des 50 dernières années 14 Marocains en lice» (en francès). Le Matin, 13-10-2006. Arxivat de l'original el 2011-07-16. [Consulta: 29 agost 2009].
# 1344
## Esdeveniments

* Luis de la Cerda intenta conquerir les Canàries
* 8 de gener: Núpcies entre Blanca de França (duquessa d'Orleans) i el seu cosí Felip III de Valois.
* Pere III el Cerimoniós promulga les Ordinacions palatines i fixa la Cancelleria Reial com a organisme oficial de la Corona d'Aragó

## Necrològiques

* 20 d'abril, Aurenja (Provença): Guersònides, filòsof, astrònom i matemàtic jueu (n. 1288).
* 29 de juny, Vincennes: Joana de Savoia i de Borgonya.

## Referències

* ↑ Larousse, Éditions. «Encyclopédie Larousse en ligne - Levi ben Gerson dit Gersonides» (en francès). [Consulta: 26 abril 2020].
# Abraham van Cuylenborch

Abraham van Cuylenborch o Cuylenburgh (Utrecht, c. 1610/1620– Utrecht, 22 de novembre de 1658) fou un pintor barroc neerlandès, especialitzat en la pintura de paisatge amb figures.

## Biografia

Amb prou feines es disposa de dades per traçar la seva biografia. Consta que el 1639 va ingressar en el gremi de Sant Lluc d'Utrecht, on dos anys més tard va contreure matrimoni i va morir el 22 de novembre de 1658. Per l'estil dels seus paisatges italianizants se l'ha suposat deixeble de Cornelis van Poelenburgh sense proves concloents.
Especialitzat en la pintura de paisatges italianizants amb àmplies grutas perforades, obertes a paisatges llunyans, ruïnes i arquitectures clàssiques, va col·laborar a vegades amb altres pintors com Jacob Duck i Dirck Stoop, els qui es van encarregar d'agregar les figures de les seves obres, component amb freqüència escenes mitològiques, com el tema repetit de Diana i Acteón o Diana i les seves nimfes i Diana en el bany (La Haia, Mauritshuis; Estocolm, Nationalmusuem; Roma, Galeria Borghese i Madrid, col·lecció particular, entre altres).

## Referències

* ↑ Meyere, Jos de, y Luna, Juan J., p. 145.
* ↑ Meyere, Jos de, y Luna, Juan J., p. 146.
* ↑ Moreno, Paolo y Stefani, Chiara, p. 363.

## Bibliografia

* Meyere, Jos de y Luna, Juan J., La pintura holandesa del Siglo de Oro. La escuela de Utrecht, Madrid, Bilbao, Barcelona: BBV, 1992-1993, ISBN 84-86022-68-1
* Moreno, Paolo y Stefani, Chiara, The Borghese Gallery, Touring Club italiano, 2000, ISBN 9788836519460

## Enllaços externs

* Abraham van Cuylenborch a RKD.
* Web Gallery of Art
# 410 aC

El 410 aC va ser un any del calendari romà prejulià. Era l'any 344 'Ab urbe condita', o de la fundació de Roma.

## Esdeveniments

* Guerra del Peloponès: Alcibíades derrota la flota espartana a Cízic. Les 86 trirrems d'Atenes van capturar les 60 naus dels espartans.
* Hermòcrates, dirigent de Siracusa, va ser desterrat de la seva ciutat i això va permetre que el demòcrata Diocles arribés al poder.
* Cleofó es va oposar als termes de pau que es negociaven entre Atenes i Esparta, tot i els bons resultats dels atenesos després de la batalla de Cízic, on Alcibíades havia derrotat al navarc espartà Míndar.
* Marc Meni, tribú de la plebs, va presentar una llei agrària que tractava d'impedir el reclutament de forces per part dels cònsols fins a l'aprovació de la llei de repartiment de terres que proposava.
* A Roma van ser elegits cònsols Gai Valeri Potit Volús i Mamerc Emili Mamercí.

## Referències

* ↑ Kagan, Donald. The Fall of the Athenian Empire. Ithica: Cornell University Press, 1992, p. 247. ISBN 9780801499845.
* ↑ Xenofont. Hel·lèniques, I, 1. 27
* ↑ Èsquines d'Atenes, Sobre la falsa ambaixada, 76 i Contra Ctesifont, 150.
* ↑ Titus Livi. Ab Urbe Condita, IV, 53
* ↑ Titus Livi. Ab Urbe Condita, IV, 53, 61
# Acetamida (mineral)

L'acetamida és un mineral de la classe dels minerals orgànics. Rep el nom per l'acetamida, el compost químic de la mateixa composició.

## Característiques

L'acetamida és un mineral orgànic de fórmula química CH₃CONH₂. Va ser aprovada com a espècie vàlida per l'Associació Mineralògica Internacional l'any 1974. Cristal·litza en el sistema trigonal. La seva duresa a l'escala de Mohs es troba entre 1 i 1,5.
Segons la classificació de Nickel-Strunz, l'acetamida pertany a «10.AA - Sals d'àcids orgànics: formats, acetats, etc» juntament amb els següents minerals: formicaïta, dashkovaïta, acetamida, calclacita, paceïta i hoganita.
Va ser descoberta a la mina de carbó de Chervonograd, situada a la província de Lviv (Ucraïna). També ha estat descrita a la localitat de Shamokin, al comtat de Northumberland (Pennsilvània, Estats Units), i a la localitat de Radlin, al Voivodat de Silèsia (Polònia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Acetamide» (en anglès). Mindat. [Consulta: 14 gener 2022].
# Achramorpha antarctica

Achramorpha antarctica és una espècie d'esponja calcària, marina i amb espícules formades per carbonat de calci. L'esponja pertany al gènere Achramorpha i a la família Achramorphidae. El nom científic de l'espècie va ser publicat per primera vegada el 2019 per Alvizu, Xavier i Rapp.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Achramorpha antarctica Alvizu, Xavier & Rapp, 2019. Accessed through: World Register of Marine Species at: http://marinespecies.org/aphia.php?p=taxdetails&id=1350327 on 2021-03-09
# Adobe InCopy

Adobe InCopy és un programari d'Adobe Systems per al processament de textos. Està estretament integrat amb l'Adobe InDesign.

## Referències

* ↑ «10 razones para usar Adobe InCopy: adiós Microsoft Word.». Arxivat de l'original el 2020-10-21. [Consulta: 9 octubre 2020].
# Abbàs ibn Abi-l-Futuh

Al-Àfdal Rukn-ad-Din Abu-l-Fadl Abbàs ibn Abi-l-Futuh Yahya ibn Tamim ibn Muïzz ibn Badis as-Sinhají, més conegut simplement com a Abbàs ibn Abi-l-Futuh (1115-1154) fou visir dels fatimites d'Egipte. Era descendent dels zírides. La seva mare, en enviudar, es va casar amb Al-Àdil ibn Sallar (Ibn Sal·lar) comandant fatimita d'Alexandria i Al-Buhayra, el qual es va revoltar el 544 de l'hègira (1149-1150) contra el nou visir Ibn Masal, i va obligar el califa a nomenar-lo visir. Abbàs fou encarregat pel seu padrastre de perseguir al fugit Ibn Masal (que fou mort el 24 de març de 1150).
El 1153 fou nomenat governador d'Ascaló, el darrer bastió fatimita a Síria però abans de sortir va decidir assassinar el seu padrastre i ocupar el visirat (3 d'abril de 1153). Va ocupar llavors el més alt càrrec del govern fatimita mentre els croats s'apoderaven d'Ascaló el 20 d'agost del mateix any. El 16 d'abril de 1154, creient que anava a actuar en contra seu, va fer matar el califa Adh-Dhàfir i molts dels seus parents i va posar al tron a Al-Fàïz, de quatre anys i fill de l'assassinat. Contra això es va aixecar Talaï ibn Ruzzik governador d'Asyut. Abbàs va haver de fugir cap a Síria però fou mort pels croats el 7 de juny de 1154; el seu propi fill Nàssir-ad-Din Nasr fou fet presoner pels croats i entregat al nou govern fatimita, essent executat uns dies després.

## Referències

* ↑ Daftary, Farhad. Historical Dictionary of the Ismailis (en anglès). Scarecrow Press, 2011, p. 1. ISBN Scarecrow Press.
* 1 2 Daftary, Farhad. The Isma'ilis: Their History and Doctrines (en anglès). Cambridge University Press, 2007, p.250. ISBN 0521850843.
* ↑ Holt, P.M.. The Age of the Crusades: The Near East from the Eleventh Century to 1517 (en anglès). Routledge, 2014, p. 46. ISBN 1317871529.
* ↑ ibn al-Athir, Alí. The Chronicle of Ibn Al-Athīr for the Crusading Period from Al-Kāmil Fīʼl-taʼrīkh (en anglès). vol.2. Ashgate Publishing, 2010, p. 68. ISBN 0754669513.
# Afrogyrus starmuehlneri

Africanogyrus starmuehlneri és una espècie de mol·lusc gastròpode d'aigua dolça de la família Planorbidae.

## Distribució geogràfica

És un endemisme de Madagascar.

## Referències

* ↑ uBio (anglès)
* ↑ The Taxonomicon (anglès)
* ↑ Van Damme, D. (2016). "Africanogyrus starmuehlneri." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 16 abril 2023]

## Enllaços externs

* New and Little Known Gastropod Species of Fresh and Brackish Waters in Africa, Madagascar and Mauritius (anglès)
* Encyclopedia of Life (anglès)